Köngen

Kengga (schwäb. Kengga ['keŋgɐ], adjektivisch Kenggamor (mit m, weil dor Nãma aus Kenkhaem endsdanda isch), dt. Köngen ['køŋgn̩], wäaga dor Schreibong ao falsch als ['køŋən] ausgsbrocha) isch a Gmaende em Landgraes Esslenga en Bada-Wirttabärg. Geografi Kengga leid uff dor lengga Seid vom Näggor, am wäschdlicha Hang vom Daal. Nåchborgmaendena send Deizisao em Norda, Wärnao em Nordoschda, Wendleng em Sidoschda, Ondorẽseng em Sida ond Denggadårf em Wäschda (älle Landgraes Esslenge). D Gmarkong sezzd sich zsẽma aus 32,8 % landwirdschafdlichor Fleche, 5,9 % Wald, 13,6 % Sidlongsfleche ond 0,7 % sonschdichor Fleche. Gmaendeglidorong Zo Kengga ghaerd dor Flägga Kengga ond a graesora Ãzahl vo Aussidlorheef: d Birkeheef, d Buachaheef, d Erlaheef, d Kempflorheef, dor Lerchahoof, d Riedhef, d Rotheef, dor Seehof, dor Daalhoof ond d Wangaheef; dorzua kommd no dor Wohnblazz Aldabärg. Aus dor Gschiichd Kengga isch zomm aerschda Mål anna 1075 erweend wårda. Ibor saene Grenza naus isch Kengga bekannd wäaga saem remischa Kaschdäll Grinario. D aerschde Ausgrabonga hend schao anna 1783 ondorm Oboramdmã Rosor schdaddgfonda. Zwischa Kengga ond Wendleng gåd d Ulrichsbrugg ibor dor Näggor. Baud hådd dui 1602-1604 dor bedeidende wirddabärgische Hofbaumåeschdor Heinrich Schickhardt. Bis 1975 isch dor ganze Vorkehr ibor dui Brugg ganga. Jetzt isch-se fir Radfahror ond Fuasgengor resärvird ond mor kã se en ällor Rua ãgugga. Verwaldong Kengga hådd sich mit dor Stadt Wendleng zomm Gmaendevorwaldongsvorband Wendleng mit Sitz en Wendleng zsẽmagschlossa. Birgermåesdor isch dor Otto Ruppaner. Wahla Ergebnis vo de Landdaagswahla seid 2006: 1 2006: WASG, seid 2011: Die Linke Vorãsdaldonga D graesda Vorãsdaldong z Kengga isch äll Jår dor Bfengsdmärgd. Är fangd am Samsdich vårr Bfengsda ã ond gåd bis Bfengsdmẽdich. Bsuachd wird där Märgd jedesmål vo an de 30.000 Leid aus dor ganza Omgäbong. Nåch zwåe Jår Zwangspaus wäaga Corona hådd-or 2022 widor mid-m gleicha Ãdrang sdaddgfonda. Dialekt Dor Dialekt vo Kengga ghaert zom Middlschwäbischa. Fuasnood Weblink www.koengen.de